ᱟᱜᱽᱨᱟ ᱯᱷᱚᱨᱴ ᱨᱮᱞᱣᱮ ᱥᱴᱮᱥᱚᱱ

ᱟᱜᱽᱨᱟ ᱯᱷᱚᱨᱴ ᱨᱮᱞᱣᱮ ᱥᱴᱮᱥᱚᱱ, ᱟᱜᱽᱨᱟ ᱠᱤᱞᱟ ᱥᱩᱨ ᱨᱮ, ᱨᱟᱵᱚᱛᱯᱟᱨᱟ, ᱟᱜᱽᱨᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱥᱴᱮᱥᱚᱱ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱵᱨᱚᱰ ᱜᱮᱡᱽ ᱟᱨ ᱢᱤᱴᱟᱨ ᱜᱮᱡᱽ ᱵᱟᱱᱟᱨ ᱜᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱛᱤᱱ ᱫᱷᱟᱹᱨᱤᱡ ᱡᱚᱭᱯᱩᱨ ᱨᱮᱱᱟᱜ ᱞᱟᱭᱤᱱ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱵᱟᱝ ᱦᱩᱭ ᱞᱮᱱᱟ ᱾ ᱟᱜᱽᱨᱟ ᱯᱷᱚᱨᱴ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱨᱮ ᱦᱤᱡᱩᱜᱼᱟ ᱾

ᱢᱤᱫ ᱧᱮᱱᱮᱞ
᱑᱖-᱑᱗ ᱥᱟᱭ ᱥᱮᱨᱢᱟ ᱨᱮ ᱢᱩᱜᱚᱞ ᱠᱚᱣᱟᱜ ᱨᱟᱡᱽᱜᱟᱲ ᱟᱜᱽᱨᱟ, ᱛᱟᱡᱽᱢᱚᱦᱚᱞ ᱟᱨ ᱟᱜᱽᱨᱟ ᱠᱤᱞᱟ ᱞᱮᱠᱟᱱ ᱢᱩᱬᱩᱛ ᱡᱟᱭᱜᱟ ᱠᱟᱱᱟ ᱾ ᱛᱟᱡᱽ ᱢᱚᱦᱚᱞ ᱥᱮᱨᱢᱟ ᱨᱮ ᱗-᱘ ᱢᱤᱞᱤᱭᱚᱱ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮ ᱜᱚᱦᱚᱲ ᱛᱟᱠᱚᱣᱟ ᱾ ᱱᱚᱣᱟ ᱧᱮᱞ ᱞᱟᱹᱜᱤᱫ ᱛᱮ ᱐.᱘ ᱢᱤᱞᱤᱭᱚᱱ ᱜᱟᱱ ᱵᱟᱦᱨᱮ ᱫᱤᱥᱚᱢ ᱨᱤᱱ ᱧᱮᱧᱮᱞᱤᱭᱟᱹ ᱠᱚ ᱦᱤᱡᱩᱜ ᱠᱟᱱᱟ ᱾

ᱱᱟᱜᱟᱢ
ᱨᱟᱡᱽᱯᱩᱛᱟᱱᱟ ᱥᱴᱮᱴ ᱨᱮᱞᱣᱮ ᱨᱮᱱᱟᱜ ᱑,᱐᱐᱐ ᱢᱤᱞᱤᱢᱤᱴᱚᱨ (᱓ ᱯᱷᱩᱴ ᱓+᱓ᱹ᱘ ᱤᱸᱪ) ᱚᱥᱟᱨ ᱢᱤᱴᱚᱨ-ᱜᱮᱡᱽ ᱫᱤᱞᱞᱤ-ᱵᱟᱱᱫᱤᱠᱩᱭ ᱟᱨ ᱵᱟᱱᱫᱤᱠᱩᱭ-ᱟᱜᱽᱨᱟ ᱞᱟᱭᱤᱱ ᱑᱘᱗᱔ ᱨᱮ ᱮᱦᱚᱵ ᱞᱮᱱᱟ ᱾ ᱟᱜᱽᱨᱟ-ᱡᱚᱭᱯᱩᱨ ᱞᱟᱭᱤᱱ ᱫᱚ ᱒᱐᱐᱕ ᱥᱟᱞ ᱨᱮ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱟᱡᱽ ᱨᱮ ᱦᱮᱡ ᱞᱮᱱᱟ ᱾

ᱡᱟᱢᱟ ᱢᱚᱥᱡᱤᱫᱽ ᱟᱨ ᱟᱜᱽᱨᱟ ᱠᱤᱞᱟ ᱨᱮᱱᱟᱜ ᱫᱤᱞᱞᱤ ᱜᱮᱴ ᱛᱟᱞᱟ ᱨᱮ ᱢᱤᱫ ᱢᱟᱨᱟᱝ, ᱚᱥᱴᱚᱠᱚᱱᱤᱭᱟ ᱴᱨᱤᱯᱳᱞᱤᱭᱟ ᱪᱷᱚᱠ ᱛᱟᱦᱮᱸ ᱠᱟᱱᱟ ᱾ ᱟᱜᱽᱨᱟ ᱠᱤᱞᱟ ᱨᱮᱞᱣᱮ ᱥᱴᱮᱥᱚᱱ ᱵᱮᱱᱟᱣ ᱞᱟᱹᱜᱤᱫ ᱱᱚᱣᱟ ᱛᱨᱤᱯᱳᱞᱤᱭᱟ ᱫᱚ ᱵᱚᱫᱚᱞ ᱟᱠᱟᱱᱟ, ᱡᱟᱦᱟᱸ ᱫᱚ ᱟᱜᱽᱨᱟ ᱨᱮᱱᱟᱜ ᱯᱩᱭᱞᱩ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱛᱟᱦᱮᱸ ᱠᱟᱱᱟ ᱟᱨ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱯᱷᱚᱨᱤᱫᱟᱵᱟᱫᱽ-ᱢᱚᱛᱷᱩᱨᱟ-ᱟᱜᱽᱨᱟ ᱦᱟᱹᱴᱤᱧ ᱫᱚ ᱑᱙᱘᱒-᱑᱙᱘᱕ ᱨᱮ, ᱴᱩᱸᱰᱞᱟ-ᱡᱚᱢᱩᱱᱟ ᱵᱨᱤᱡᱽ ᱫᱚ ᱑᱙᱘᱘-᱑᱙᱘᱙ ᱨᱮ ᱟᱨ ᱡᱚᱢᱩᱱᱟ ᱵᱨᱤᱡᱽ-ᱟᱜᱽᱨᱟ ᱫᱚ ᱑᱙᱙᱐-᱑᱙᱙᱑ ᱨᱮ ᱵᱤᱡᱽᱞᱤ ᱞᱮᱱᱟ ᱛᱟᱦᱮᱸᱫ ᱾

ᱯᱟᱥᱮᱱᱡᱚᱨ ᱠᱚ
ᱟᱜᱽᱨᱟ ᱯᱷᱚᱨᱴ ᱨᱮᱞᱣᱮ ᱥᱴᱮᱥᱚᱱ ᱫᱤᱱᱟᱹᱢ ᱜᱮ ᱘᱗,᱐᱐᱐ ᱜᱟᱱ ᱦᱚᱲ ᱠᱚ ᱥᱮᱱᱚᱜᱼᱟ ᱾

ᱥᱩᱵᱤᱫᱷᱟ ᱠᱚ
ᱟᱜᱽᱨᱟ ᱯᱷᱚᱨᱴ ᱨᱮᱞᱣᱮ ᱥᱴᱮᱥᱚᱱ ᱨᱮ ᱢᱤᱫ ᱴᱮᱞᱤᱯᱷᱚᱱ ᱵᱩᱛᱷ, ᱢᱤᱫ ᱛᱟᱺᱜᱤ ᱚᱲᱟᱜ, ᱢᱤᱫ ᱨᱤᱯᱷᱨᱮᱥᱢᱮᱱᱴ ᱚᱲᱟᱜ, ᱣᱟᱴᱟᱨ ᱠᱩᱞᱟᱨ ᱟᱨ ᱢᱤᱫ ᱯᱚᱛᱚᱵ ᱥᱴᱚᱞ ᱢᱮᱱᱟᱜᱼᱟ ᱾

ᱴᱮᱠᱥᱤ, ᱚᱴᱚ-ᱨᱤᱠᱥᱟ ᱟᱨ ᱥᱟᱭᱠᱤᱞ-ᱨᱤᱠᱥᱟ ᱞᱚᱠᱟᱞ ᱥᱮᱵᱟ ᱞᱟᱹᱜᱤᱫ ᱛᱮ ᱢᱮᱱᱟᱜᱼᱟ ᱾ ᱛᱟᱡᱽ ᱢᱚᱦᱚᱞ ᱫᱚ ᱓.᱘ ᱠᱤᱞᱚᱢᱤᱴᱚᱨ, ᱟᱜᱽᱨᱟ ᱠᱤᱞᱟ ᱫᱚ ᱐.᱙ ᱠᱤᱞᱚᱢᱤᱴᱚᱨ, ᱥᱤᱠᱚᱱᱫᱨᱟ ᱫᱚ ᱑᱐.᱔ ᱠᱤᱞᱚᱢᱤᱴᱚᱨ, ᱢᱟᱱᱠᱟᱢᱮᱥᱣᱚᱨ ᱢᱚᱱᱫᱤᱨ ᱫᱚ ᱐.᱑᱕ ᱠᱤᱞᱚᱢᱤᱴᱚᱨ, ᱯᱷᱚᱛᱮᱦᱯᱩᱨ ᱥᱤᱠᱨᱤ ᱫᱚ ᱓᱘ ᱠᱤᱞᱚᱢᱤᱴᱚᱨ ᱟᱨ ᱟᱜᱽᱨᱟ ᱩᱰᱟᱹᱱ ᱰᱟᱹᱦᱤ ᱫᱚ ᱓.᱘ ᱠᱤᱞᱚᱢᱤᱴᱚᱨ ᱾

ᱜᱮᱞᱮᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱘᱗᱔ ᱨᱮ ᱡᱷᱤᱡ ᱟᱠᱟᱱᱟ
ᱛᱷᱚᱠ:ᱟᱜᱽᱨᱟ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱜᱽᱨᱟ ᱨᱮᱞᱣᱮ ᱦᱟᱹᱴᱤᱧ